b'\n_START_ARTICLE_\nHodgkinsonita\n_START_SECTION_\nCaracter\xc3\xadstiques\n_START_PARAGRAPH_\nLa hodgkinsonita \xc3\xa9s un silicat de f\xc3\xb3rmula qu\xc3\xadmica Zn\xe2\x82\x82Mn\xc2\xb2\xe2\x81\xba(SiO\xe2\x82\x84)(OH)\xe2\x82\x82. Cristal\xc2\xb7litza en el sistema monocl\xc3\xadnic en cristalls eu\xc3\xa8drics, rabassuts, prism\xc3\xa0tics i acabats en pir\xc3\xa0mides empinades, tamb\xc3\xa9 dominats per formes piramidals, de fins a 2 cm. La seva duresa a l\'escala de Mohs \xc3\xa9s 4,5 a 5. _NEWLINE_Segons la classificaci\xc3\xb3 de Nickel-Strunz, la hodgkinsonita pertany a "9.AE - Nesosilicats amb anions addicionals (O,OH,F,H\xe2\x82\x82O); cations en coordinaci\xc3\xb3 tetra\xc3\xa8drica [4]" juntament amb els seg\xc3\xbcents minerals: beril\xc2\xb7lita, euclasa, sverige\xc3\xafta, gerstmannita, clinohedrita, stringhamita, katoptrita, yeatmanita i esferobertrandita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa hodgkinsonita apareix en menes granulars massives de willemita-franklinita en un dep\xc3\xb2sit de zinc metamorfosat estratiforme a Franklin, Nova Jersei, l\'\xc3\xbanica \xc3\xa0rea on ha estat trobada._NEWLINE_A part de la localitat tipus, en aquesta \xc3\xa0rea tamb\xc3\xa9 ha estat trobada al runam de mina Mill (Franklin) i a Sterling Hill (Ogdensburg)._NEWLINE_Sol trobar-se associada amb altres minerals com: barita, willemita, franklinita, tefro\xc3\xafta, pirocro\xc3\xafta, calcita, granat ric en mangan\xc3\xa8s i coure natiu.'